કૉન્ટ્રૅક્ટર એક ફુટપાથનું કામ ન પતે ત્યાં સુધી બીજી ફુટપાથનું કામ કરી શકે એમ ન હોવા છતાં એકસાથે બન્ને ફુટપાથોને ખોદીને મૂકી દીધી છે. અત્યારે કૉન્ટ્રક્ટર ફક્ત લેડી જમશેદજી રોડની ફુટપાથ પર કામ કરી રહ્યો છે. એ પૂર્ણ નહીં થાય ત્યાં સુધી પી. ઠક્કર માર્ગની ફુટપાથનું કામ બંધ પડ્યું રહેશે, જેનાથી રહેવાસીઓ હવે અકળાયા છે. રહેવાસીઓ અને દુકાનદારો કહે છે કે ‘સુધરાઈના નિયમ પ્રમાણે રોડના કામ હોય કે અન્ય એજન્સીઓના કામ હોય, બધાં જ વરસાદ શરૂ થાય એ પહેલાં પૂરાં થઈ જવા જોઈએ, પરંતુ આ નિયમ કોઈ જ પાળતું નથી. બધા પોતાની મરજી પ્રમાણે કામ કરીને લોકોને ત્રાસ આપતા હોય છે.’એ બાબતે પી. ઠક્કર રોડ પરના એક દુકાનદારે મિડ-ડે LOCALને કહ્યું હતું કે ‘એક તો સુધરાઈનો કૉન્ટ્રૅક્ટર પોતાની મરજી પ્રમાણે કામ કરે છે.